Παρασκευή 22 Μαΐου 2020

Παιδάκια μου καλημέρα! Θα ετοιμάσουμε και σήμερα με κέφι τη δουλειά μας και θα περιμένουμε τι θα μας πει η Υπουργός… Θα πάμε πάλι στο σχολείο μας;

Στη Γλώσσα μας και στη σελίδα 55 θα διαβάσουμε κάτι σαν παραμύθι για τον κότσυφα. Θα τελειώσει και ο Μάιος κι εμείς δεν το διαβάσαμε… και ο κότσυφας πώς θα φέρει την άνοιξη την επόμενη χρονιά; Θα διαβάσετε ωραία-ωραία το μύθο και θα γράψετε στο κόκκινο την προτασούλα **«Όταν ζεσταίνει ο καιρός έφτιαξε καινούρια φωλιά και γέννησε ξανά αυγά.»** Από το γλωσσάκι στην ίδια σελίδα, δηλαδή 55, την 1η εργασιούλα. Είναι 11 λεξούλες που θέλουν να μπουν σε αλφαβητική σειρά. Είναι όμως δύο που αρχίζουν από **α**, γι’αυτό θα κοιτάξουμε το δεύτερο γράμμα. Έχουμε τις λεξούλες α**κ**ρίδα και α**ρ**άχνη. Σκεφτόμαστε το **κ** ή το **ρ** είναι πιο μπροστά στην αλφαβήτα; Είναι το κ. Άρα

1. ακρίδα
2. αράχνη

Στη 2η εργασία θα γράψουμε τα ονόματα των εντόμων με κεφαλαία γράμματα. **ΔΕΝ** **θα έχουμε άλλη εργασία στο Γλωσσάκι, ούτε κάτι για Μαθηματικά.**